《次孙端人韵送别王次山钟仲恒》
清代·尹继善

金汁江头雨未收，行人欲别意还留。离觞共劝他乡酒，落叶初还满路秋。

一顾空群传冀北，万山何处忆蛮州。知心自是难分手，况值天涯久宦游。

作者简介：（1695—1771）清满洲镶黄旗人，章佳氏，字元长，晚号望山。尹泰子。雍正元年进士，授编修，官至文华殿大学士兼翰林院掌院学士。协理河务，参赞军务。曾任云贵、川陕、两江等地总督。